MUNICIPIUL SATU MARE

CABINET VICEPRIMAR

Nr. 60539/17.10.2023

Tămășan-Ilieș Cristina, Viceprimar al municipiului Satu Mare,

În temeiul prevederilor art.136 alin.(1) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, îmi exprim inițiativa în promovarea unui proiect de hotărâre având ca obiect ,,punerea la dispozitia Apaserv Satu Mare S.A. a terenurilor aferente stațiilor de pompare”, în susținerea căruia formulez prezentul,

**REFERAT DE APROBARE**

Prin adresa nr.16820/12.10.2023, înregistrată la Primăria municipiului Satu Mare sub nr. 59675/12.10.2023, Apaserv Satu Mare S.A. solicită predarea terenurilor proprietatea publică a municipiului Satu Mare, aferente unor obiective, respectiv stații de pompare, care fac parte din bunurile de retur aflate în concesionare conform Contractului de delegare a gestiunii serviciilor publice de alimentare cu apă și de canalizare nr. 12313/19.11.2009 aprobat prin HCL nr. 150/30.07.2009.

Conform Contractului de delegare mai sus amintit, capitolului II, articolul 7, bunurile de retur includ terenurile puse la dispoziția Operatorului, aflate în proprietatea autorității delegante, care aparțin domeniului public și pe care se află construcțiile și instalațiile sau rețelele aferente serviciilor publice de alimentare cu apă potabilă și de canalizare, astfel că se impune punerea la dispoziția Apaserv Satu Mare a terenurilor ce fac obiectul prezentului proiect de hotărîre pe întreaga durată a Contractului de delegare a gestiunii serviciilor publice de alimentare cu apă și de canalizare.

Față de cele expuse mai sus, raportat și prevederile art. 129 alin. (2) lit. c) și d) din OUG nr. 57/2019 privind Codul administrativ, potrivit căruia Consiliul local are atribuţii în administrarea domeniului public și privat al municipiului, înaintăm prezentul proiect Consiliului local cu propunere de aprobare.

**Iniţiator proiect**

**Viceprimar,**

**Tămășan-Ilieș Cristina**

Munich Diana/2 ex